sukhrobnurali/uzbek-legal-corpus huggingface dataset:
Vazirlar Maxkamasining “Oziq-ovqat mahsulotlari ishlab chiqarishni kengaytirish uchun shisha idish mahsuloti ishlab chiqarishni yanada rivojlantirish chora-tadbirlari toʻgʻrisida” 2017-yil 12-oktabrdagi 816-son qaroriga oʻzgartirishlar kiritish haqida
(resolution, 2019-06-06)

Shisha idish va boshqa qadoqlash mahsulotlari ishlab chiqarishni jadal rivojlantirish, ichki bozorni yanada toʻliq toʻldirishni taʼminlash va eksport salohiyatini mustahkamlash maqsadida Vazirlar Mahkamasi qaror qiladi: 1. Vazirlar Mahkamasining “Oziq-ovqat mahsulotlari ishlab chiqarishni kengaytirish uchun shisha idish mahsuloti ishlab chiqarishni yanada rivojlantirish chora-tadbirlari toʻgʻrisida” 2017-yil 12-oktabrdagi 816-son qaroriga ilovaga muvofiq oʻzgartirishlar kiritilsin. 2. Oʻzbekiston Respublikasi Davlat aktivlarini boshqarish agentligi, Toshkent shahar hokimligi Oʻzbekiston Respublikasi Transport vazirligi huzuridagi Avtomobil yoʻllari qoʻmitasi bilan birgalikda ushbu qarordan kelib chiqqan holda, “Asl Oyna” MChJ bilan oʻn kun muddatda qoʻshimcha bitim tuzilishini taʼminlasin. 3. Ushbu qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — Oʻzbekiston Respublikasi transport vaziri A.J. Ramatov zimmasiga yuklansin. 1. 12-bandda: a) birinchi xatboshidagi “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi” soʻzlari “Oʻzbekiston Respublikasi Davlat aktivlarini boshqarish agentligi Oʻzbekiston Respublikasi Transport vazirligi huzuridagi Avtomobil yoʻllari qoʻmitasi bilan birgalikda” soʻzlari bilan almashtirilsin; b) ikkinchi xatboshi quyidagi tahrirda bayon etilsin: ““Asl Oyna” MChJ bilan ushbu qarorga ilovada nazarda tutilgan 2017 — 2021-yillarda umumiy qiymati 110 mln AQSh dollari boʻlgan investitsiya loyihalarini amalga oshirish va 500 ta yangi ish oʻrni tashkil etish uchun Toshkent shahri, Sergeli tumani, Janubiy sanoat zonasida joylashgan umumiy maydoni 10 gektardan ortiq boʻlgan “Monolit uylar qurish boʻyicha sobiq baza” mulkiy kompleksini, shuningdek, “Toshvilyoʻlsanoat” unitar korxonasining Toshkent shahri, Sergeli tumani, Janubiy sanoat zonasida joylashgan tutash hududlari bilan birgalikda umumiy maydoni 5,85 gektar boʻlgan bino va inshootlarini “nol” xarid qiymatida sotish boʻyicha oldi-sotdi shartnomasi tuzsin”.
Oʻzbekiston Respublikasi Xalq taʼlimi vazirligi xayʼati aʼzolarini tasdiqlash toʻgʻrisida
(resolution, 2021-09-10)

Oʻzbekiston Respublikasi Vazirlar Mahkamasining “Oʻzbekiston Respublikasi Xalq taʼlimi vazirligi toʻgʻrisidagi nizomni tasdiqlash haqida” 2019-yil 19-fevraldagi 146-son qaroriga hamda “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Xalq taʼlimi vazirligi hayʼati aʼzolari soni 11 (oʻn bir) nafardan iborat boʻlishi belgilab qoʻyilsin. 2. Oʻzbekiston Respublikasi Xalq taʼlimi vazirligi hayʼati quyidagi tarkibda tasdiqlansin: 1. Shermatov Sherzod Xotamovich ― Vazir 2. Umarov Alisher Yusubjanovich ― Vazirning birinchi oʻrinbosari 3. Komilov Temurjon Kalandarovich ― Vazir oʻrinbosari 4. Babaxodjayev Sarvar Nadjimovich ― Vazir oʻrinbosari 5. Djurayev Ibroxim Djurayevich ― Vazir oʻrinbosari 6. Kenjayev Dilshod Mutallipovich ― Vazir oʻrinbosari 7. Usmanov Shuxrat Shatursunovich ― Ijro etuvchi apparati boshligʻi 8. Qayumov Baxodir Shukurovich ― Xodimlar bilan ishlash boshqarmasi boshligʻi 9. Murodov Erkin Ergashevich ― Umumiy oʻrta taʼlim muassasalari faoliyatini muvofiqlashtirish boshqarmasi boshligʻi 10. Siradjev Ilxom Toxirovich ― Moliyaviy tahlil va rejalashtirish boshqarmasi boshligʻi 11. Rasulov Eldorbek Alisherovich ― Strategik tahlil, progressiv pedagogik texnologiyalar va taʼlim sohasida yangi tashabbuslarni joriy etish boshqarmasi boshligʻi 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov va Oʻzbekiston Respublikasi xalq taʼlimi vaziri Sh.X. Shermatov zimmasiga yuklansin.
Yoʻl harakati xavfsizligini taʼminlash boʻyicha qoʻshimcha chora-tadbirlar toʻgʻrisida
(resolution, 2025-12-16)

Yoʻl harakati barcha ishtirokchilarining xavfsiz harakatlanishi uchun zarur sharoitlar yaratish maqsadida Vazirlar Mahkamasi qaror qiladi: 3. 2020-yil 1-yanvardan shunday tartib joriy etilsinki, unga muvofiq: mamlakatda ishlab chiqariladigan barcha avtomototransport vositalari ichki bozorga ishlab chiqaruvchi tomonidan avtomatik yonib turuvchi kunduzgi signal chiroqlari bilan jihozlangan holda chiqariladi; respublikaga chet eldan import qilinadigan avtomototransport vositalarida kunduzgi signal chiroqlarining mavjudligi sertifikatsiyadan oʻtkazish uchun majburiy texnik talab sifatida belgilanadi. 4. Oʻzbekiston Respublikasi Transport vazirligi “Oʻzstandart” agentligi, “Oʻzavtosanoat” aksiyadorlik jamiyati bilan birgalikda ikki oy muddatda Muomalaga chiqarilayotgan gʻildirakli transport vositalarining xavfsizligi toʻgʻrisidagi umumiy texnik reglamentni mazkur qaror talablaridan kelib chiqib takomillashtirish boʻyicha Vazirlar Mahkamasiga takliflar kiritsin. 6. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov va Oʻzbekiston Respublikasi ichki ishlar vaziri P.R. Bobojonov zimmasiga yuklansin.
“Oʻzbekiston Respublikasi Davlat budjetiga va davlat maqsadli jamgʻarmalari budjetlariga soliqlar va boshqa majburiy toʻlovlarning hisoblanishi va tushumlari toʻgʻrisidagi hisobotlar, tushumlar boʻyicha solishtirish dalolatnomalarni tuzish hamda taqdim qilish tartibi toʻgʻrisidagi nizomni tasdiqlash haqida”gi buyruq, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(order, 2019-06-04)

Oʻzbekiston Respublikasining Budjet kodeksi va Oʻzbekiston Respublikasining “Normativ-huquqiy hujjatlar toʻgʻrisida” Qonuniga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Davlat soliq qoʻmitasi, Davlat bojxona qoʻmitasi va Markaziy banki bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi moliya vazirining 2015-yil 9-fevraldagi 8-son “Oʻzbekiston Respublikasi Davlat budjetiga va davlat maqsadli jamgʻarmalari budjetlariga soliqlar va boshqa majburiy toʻlovlarning hisoblanishi va tushumlari toʻgʻrisidagi hisobotlar, tushumlar boʻyicha solishtirish dalolatnomalarini tuzish hamda taqdim qilish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 2660, 2015-yil 11-mart) (Oʻzbekiston Respublikasi qonun hujjatlari toʻplami, 2015-y., 10-son, 121-modda). 2. Oʻzbekiston Respublikasi moliya vazirining 2016-yil 12-iyuldagi 51-son “Oʻzbekiston Respublikasi Davlat budjetiga va davlat maqsadli jamgʻarmalari budjetlariga soliqlar va boshqa majburiy toʻlovlarning hisoblanishi va tushumlari toʻgʻrisidagi hisobotlar, tushumlar boʻyicha solishtirish dalolatnomalarni tuzish hamda taqdim qilish tartibi toʻgʻrisidagi nizomga oʻzgartirishlar kiritish haqida”gi buyrugʻi (roʻyxat raqami 2660-1, 2016-yil 28-iyul) (Oʻzbekiston Respublikasi qonun hujjatlari toʻplami, 2016-y., 30-son, 372-modda). 3. Oʻzbekiston Respublikasi moliya vazirining 2017-yil 17-noyabrdagi 157-son “Oʻzbekiston Respublikasi Davlat budjetiga va davlat maqsadli jamgʻarmalari budjetlariga soliqlar va boshqa majburiy toʻlovlarning hisoblanishi va tushumlari toʻgʻrisidagi hisobotlar, tushumlar boʻyicha solishtirish dalolatnomalarni tuzish hamda taqdim qilish tartibi toʻgʻrisidagi nizomga oʻzgartirishlar kiritish haqida”gi buyrugʻi (roʻyxat raqami 2660-2, 2017-yil 14-dekabr) (Oʻzbekiston Respublikasi qonun hujjatlari toʻplami, 2017-y., 50-son, 1236-modda). 4. Oʻzbekiston Respublikasi moliya vazirining 2018-yil 9-martdagi 60-son “Oʻzbekiston Respublikasi Davlat budjetiga va davlat maqsadli jamgʻarmalari budjetlariga soliqlar va boshqa majburiy toʻlovlarning hisoblanishi va tushumlari toʻgʻrisidagi hisobotlar, tushumlar boʻyicha solishtirish dalolatnomalarni tuzish hamda taqdim qilish tartibi toʻgʻrisidagi nizomning 22-ilovasiga oʻzgartirish kiritish haqida”gi buyrugʻi (roʻyxat raqami 2660-2, 2017-yil 27-mart) (Oʻzbekiston Respublikasi qonun hujjatlari toʻplami, 2018-y., 13-son, 251-modda).
Oʻzbekiston Respublikasi hududida xorijiy davlatlar ommaviy axborot vositalari muxbirlarining kasb faoliyatini tartibga soluvchi asosiy qoidalarga qoʻshimcha kiritish toʻgʻrisida (Oʻzbekiston Respublikasi Prezidentining “Xorijda istiqomat qilayotgan vatandoshlar bilan hamkorlik sohasida Oʻzbekiston Respublikasi davlat siyosatini yanada takomillashtirish chora-tadbirlari toʻgʻrisida” 2018-yil 25-oktabrdagi PQ-3982-son qarori)
(resolution, 2019-06-03)

Oʻzbekiston Respublikasi Prezidentining “Xorijda istiqomat qilayotgan vatandoshlar bilan hamkorlik sohasida Oʻzbekiston Respublikasi davlat siyosatini yanada takomillashtirish chora-tadbirlari toʻgʻrisida” 2018-yil 25-oktabrdagi PQ-3982-son qarorini bajarish yuzasidan Vazirlar Mahkamasi qaror qiladi: 1. Vazirlar Mahkamasining 2006-yil 24-fevraldagi 33-son qarori (Oʻzbekiston Respublikasi QT, 2006-y., 2-son, 16-modda) bilan tasdiqlangan Oʻzbekiston Respublikasi hududida xorijiy davlatlar ommaviy axborot vositalari muxbirlarining kasb faoliyatini tartibga soluvchi asosiy qoidalarning 6-bandiga quyidagi mazmundagi yangi xatboshi qoʻshilsin: “Chet elda istiqomat qilayotgan vatandoshlarimizga tegishli ommaviy axborot vositalarining doimiy xorijiy muxbirini akkreditatsiya qilish toʻgʻrisidagi qaror Oʻzbekiston Respublikasining chet eldagi diplomatik vakolatxonasi yoki konsullik muassasasining tavsiyanomasi asosida Oʻzbekiston Respublikasi Tashqi ishlar vazirligiga murojaat kelib tushgan kundan boshlab besh ish kunigacha boʻlgan muddatda qabul qilinadi. Akkreditatsiya olish uchun ushbu Asosiy qoidalarning 5-bandida talab etilgan hujjatlarga qoʻshimcha ravishda xorijiy ommaviy axborot vositasi taʼsischisi (taʼsischilari) va uning faoliyatini moliyalashtirish manbalari toʻgʻrisidagi maʼlumot ham taqdim etilishi zarur”. 2. Oʻzbekiston Respublikasi Tashqi ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi tashqi ishlar vaziri A.X. Kamilov zimmasiga yuklansin.
“Vositachilik shartnomalari boʻyicha import qilinadigan xom ashyoni qayta ishlash asosida ishlab chiqarilgan benzin va dizel yoqilgʻisi hajmi boʻyicha transport vositalariga benzin, dizel yoqilgʻisi va gaz ishlatganlik uchun olinadigan soliqni hisoblab chiqarish va toʻlash tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishni oʻz kuchini yoʻqotgan deb topish toʻgʻrisida
(resolution, 2019-06-03)

Oʻzbekiston Respublikasi Soliq kodeksiga va Oʻzbekiston Respublikasi Prezidentining 2018-yil 26-dekabrdagi PQ-4086-son “Oʻzbekiston Respublikasining 2019-yilgi asosiy makroiqtisodiy koʻrsatkichlari prognozi va Davlat budjeti parametrlari hamda 2020-2021-yillarga budjet moʻljallari toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi va Davlat soliq qoʻmitasining 2016-yil 29-fevraldagi 11 va 2016-08-son “Vositachilik shartnomalari boʻyicha import qilinadigan xom ashyoni qayta ishlash asosida ishlab chiqarilgan benzin va dizel yoqilgʻisi hajmi boʻyicha transport vositalariga benzin, dizel yoqilgʻisi va gaz ishlatganlik uchun olinadigan soliqni hisoblab chiqarish va toʻlash tartibi toʻgʻrisidagi nizomni tasdiqlash haqida”gi qarori (roʻyxat raqami 2766, 2016-yil 11-mart) (Oʻzbekiston Respublikasi qonun hujjatlari toʻplami, 2016-y., 10-son, 99-modda); Oʻzbekiston Respublikasi Moliya vazirligi va Davlat soliq qoʻmitasining 2017-yil 30-yanvardagi 9 va 2017-05-son “Vositachilik shartnomalari boʻyicha import qilinadigan xom ashyoni qayta ishlash asosida ishlab chiqarilgan benzin va dizel yoqilgʻisi hajmi boʻyicha transport vositalariga benzin, dizel yoqilgʻisi va gaz ishlatganlik uchun olinadigan soliqni hisoblab chiqarish va toʻlash tartibi toʻgʻrisidagi nizomning 1-ilovasiga oʻzgartirish kiritish haqida”gi qarori (roʻyxat raqami 2766-1, 2017-yil 8-fevral) (Oʻzbekiston Respublikasi qonun hujjatlari toʻplami, 2017-y., 6-son, 82-modda). 2. Mazkur qaror rasmiy eʼlon qilingan kundan eʼtiboran kuchga kiradi.
Xalqaro shartnomalarga qoʻshilish toʻgʻrisida
(resolution, 2019-05-30)

“Oʻzbekiston Respublikasining xalqaro shartnomalari toʻgʻrisida” Oʻzbekiston Respublikasi Qonunining 23-moddasiga muvofiq: 1. Quyidagilarga: 2008-yil 23-may kuni Minsk shahrida Mustaqil Davlatlar Hamdoʻstligi ishtirokchi-davlatlarning hukumat rahbarlari kengashi yigʻilishida imzolangan Mustaqil Davlatlar Hamdoʻstligida koʻrgazma-yarmarka faoliyatini takomillashtirish toʻgʻrisida 1995-yil 26-maydagi Bitimga oʻzgartirishlar kiritish hakidagi Protokolga; 2013-yil 20-noyabr kuni Sankt-Peterburg shahrida Mustaqil Davlatlar Hamdoʻstligi ishtirokchi-davlatlarning hukumat rahbarlari kengashi yigʻilishida imzolangan Mustaqil Davlatlar Hamdoʻstligida koʻrgazma-yarmarka va kongress faoliyatini takomillashtirish toʻgʻrisida 1995-yil 26-maydagi Bitimga oʻzgartirishlar kiritish haqidagi Protokolga qoʻshilinsin. 2. Oʻzbekiston Respublikasi Investitsiyalar va tashqi savdo vazirligi yuqoridagi xalqaro shartnomalarni amalga oshirilishi uchun masʼul boʻlgan vakolatli organ etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasining mazkur xalqaro shartnomalarga qoʻshilganligi hamda ularni amalga oshirish uchun vakolatli organ toʻgʻrisida depozitariyga tegishli bildirishnoma yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalkaro shartnomalar kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Davlat notarial idoralari va notarial arxivlar faoliyatini moliyalashtirish tartibi toʻgʻrisidagi nizomga oʻzgartirishlar va qoʻshimcha kiritish haqida
(resolution, 2019-05-30)

Oʻzbekiston Respublikasi Vazirlar Mahkamasining 2010-yil 2-iyundagi 104-son “Oʻzbekiston Respublikasi Prezidentining “Oʻzbekiston Respublikasida notariat institutini yanada takomillashtirish choralari toʻgʻrisida” 2010-yil 5-maydagi PF-4216-son Farmonini amalga oshirish chora-tadbirlari haqida”gi qaroriga muvofiq Oʻzbekiston Respublikasi Adliya vazirligi, Bandlik va mehnat munosabatlari vazirligi hamda Moliya vazirligi qaror qiladi: 1. Oʻzbekiston Respublikasi Adliya vazirligi, Mehnat va aholini ijtimoiy muhofaza qilish vazirligi hamda Moliya vazirligining 2010-yil 22-dekabrdagi 19, 201 va 106-son qarori (roʻyxat raqami 2168, 2010-yil 22-dekabr) (Oʻzbekiston Respublikasi qonun hujjatlari toʻplami, 2010-y., 51-son, 501-modda) bilan tasdiqlangan Davlat notarial idoralari va notarial arxivlar faoliyatini moliyalashtirish tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 10-bandning “b” kichik bandi quyidagi mazmundagi xatboshi bilan toʻldirilsin: “notarial idoralar va notarial arxivlar faoliyatini yaxshilashga yoʻnaltirilgan (seminarlar, konferensiyalar va boshqa tadbirlarni oʻtkazish) chora-tadbirlarga;”. 2. 17-band quyidagi tahrirda bayon etilsin: “17. Xodimlarning lavozim maoshlariga har oylik shaxsiy ustamalar notarial idoralarda yoki idoraviy notarial arxivlarda uch oydan kam boʻlmagan ish stajiga ega boʻlgan taqdirda oʻrnatiladi.”. 3. 23-bandning sakkizinchi xatboshisi quyidagi tahrirda bayon etilsin: “Xodimga bir yilda haqiqatda toʻlanadigan moddiy yordamning cheklangan miqdori eng kam oylik ish haqining oʻn baravaridan oshmasligi lozim (ushbu bandning toʻrtinchi xatboshisida nazarda tutilgan holatlar bundan mustasno).”.
Toshkent shahridagi kichik sanoat zonalarida ishtirok etuvchi tashkilotlar tomonidan imtiyozlarni qoʻllash tartibi toʻgʻrisidagi nizomga oʻzgartirishlar kiritish haqida
(resolution, 2019-05-30)

Oʻzbekiston Respublikasining Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida”gi qaroriga muvofiq Oʻzbekiston Respublikasi Moliya vazirligi, Iqtisodiyot va sanoat vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasining 2017-yil 31-iyuldagi 116, 141, 2017-38-son qarori (roʻyxat raqami 2924, 2017-yil 30-avgust) (Oʻzbekiston Respublikasi qonun hujjatlari toʻplami, 2017-y., 35-son, 942-modda) bilan tasdiqlangan Toshkent shahridagi kichik sanoat zonalarida ishtirok etuvchi tashkilotlar tomonidan imtiyozlarni qoʻllash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-bandning uchinchi xatboshisidan “va obodonlashtirish va ijtimoiy infratuzilmani rivojlantirish soligʻi” degan soʻzlar chiqarib tashlansin. 2. Ilovadan “M.Oʻ. (muhr mavjud boʻlganda)” degan soʻzlar chiqarib tashlansin.
Ramazon hayitini nishonlash toʻgʻrisida
(resolution, 2022-04-30)

Butun musulmon ahli uchun muqaddas ayyom — muborak Ramazon hayitining xalqimiz hayotidagi beqiyos oʻrni, jamiyatimizda oʻzaro hurmat, mehr-oqibat, saxovat va shukronalik kabi oliyjanob qadriyatlarni qaror toptirishdagi ulkan ahamiyatini inobatga olib hamda milliy-diniy anʼanalarimizni asrab-avaylash va ulugʻlash maqsadida: 1. Oʻzbekiston musulmonlari idorasining 2019-yilda Ramazon hayitining birinchi kuni 5-iyun — chorshanba kuniga toʻgʻri kelishi haqida qabul qilgan qarorini inobatga olib, mamlakatimizda 2019-yil 5-iyun Ramazon hayiti bayrami sifatida keng nishonlansin. 2. Oʻzbekiston Respublikasi Prezidentining 2018-yil 12-noyabrdagi “2019-yilda rasmiy sanalarni nishonlash davrida qoʻshimcha ishlanmaydigan kunlarni belgilash va dam olish kunlarini koʻchirish toʻgʻrisida”gi PF-5574-sonli Farmoniga muvofiq 1-iyun — shanba kuni 6-iyun — payshanba kuniga koʻchirilgani maʼlumot uchun qabul qilinsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston faxriylarining ijtimoiy faoliyatini qoʻllab-quvvatlash “Nuroniy” jamgʻarmasi, Fuqarolarning oʻzini oʻzi boshqarish organlari faoliyatini muvofiqlashtirish boʻyicha Respublika kengashi va boshqa jamoat tashkilotlari bilan birgalikda Ramazon hayitining joylarda tartibli hamda xalqimizning milliy va diniy anʼanalariga munosib tarzda, yuqori darajada oʻtishi uchun tegishli chora-tadbirlarni amalga oshirsin. 4. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Ramazon hayitini nishonlash bilan bogʻliq tadbirlarni keng yoritish tavsiya etilsin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Xalqaro shartnomani tasdiqlash toʻgʻrisida
(resolution, 2019-05-30)

1. 2019-yil 25-martda Abu-Dabi shahrida imzolangan Oʻzbekiston Respublikasi Hukumati bilan Birlashgan Arab Amirliklari Hukumati oʻrtasida bojxona ishlarida xamkorlik va oʻzaro yordam toʻgʻrisidagi Bitim tasdiklansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2019-05-30)

Idoraviy normativ-huquqiy hujjatni davlat reyestridan chiqarish boʻyicha 2019-yil 29-maydagi xulosaga muvofiq hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, buyuraman: 1. Pensionerlarni ish qidiruvchi sifatida roʻyxatga olish, ular bilan mehnat shartnomasi alohida asoslar boʻyicha bekor qilinganda moddiy madad berish kafolatlari va pensiya toʻlashga doir tushuntirishni (roʻyxat raqami 546, 1998-yil 23-noyabr) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Bandlik va mehnat munosabatlari vazirligining 2019-yil 21-maydagi 01/00-04/07-3705-son xati maʼlumot uchun qabul qilinsin. 2. Oʻzbekiston Respublikasi Mehnat vazirligi, Oʻzbekiston Respublikasi Ijtimoiy taʼminot vazirligi bilan tasdiqlangan Pensionerlarni ish qidiruvchi sifatida roʻyxatga olish, ular bilan mehnat shartnomasi alohida asoslar boʻyicha bekor qilinganda moddiy madad berish kafolatlari va pensiya toʻlashga doir tushuntirish (roʻyxat raqami 546, 1998-yil 23-noyabr) davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruqning ijrosini nazorat qilish vazirning birinchi oʻrinbosari M. Istamov zimmasiga yuklansin.